CELEX: 32012R0723
Language: da
Date: 2012-08-08 00:00:00
Title: Kommissionens gennemførelsesforordning (EU) nr. 723/2012 af 8. august 2012 om anerkendelse af en traditionel benævnelse i henhold til Rådets forordning (EF) nr. 1234/2007 (Cream — TDT-US-N0017)

9.8.2012   
            
            
               DA
            
            
               Den Europæiske Unions Tidende
            
            
               L 212/13
            
         KOMMISSIONENS GENNEMFØRELSESFORORDNING (EU) Nr. 723/2012
   af 8. august 2012
   om anerkendelse af en traditionel benævnelse i henhold til Rådets forordning (EF) nr. 1234/2007 (Cream — TDT-US-N0017)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 118u, stk. 2, sammenholdt med artikel 4, og
   ud fra følgende betragtninger:
   
               (1)
            
            
               Den 22. juni 2010 modtog Kommissionen en ansøgning fra to repræsentative erhvervsorganisationer etableret i Amerikas Forenede Stater, Wine America og California Export Association, om beskyttelse af den traditionelle betegnelse »Cream« for vinavlsprodukter i kategori »3. Hedvin« i bilag XIb til forordning (EF) nr. 1234/2007, der har en oprindelsesbetegnelse som anført i bilag V til aftalen mellem Det Europæiske Fællesskab og Amerikas Forenede Stater om handel med vin, godkendt ved Rådets afgørelse 2006/232/EF (2).
            
         
               (2)
            
            
               I overensstemmelse med artikel 33 i Kommissionens forordning (EF) nr. 607/2009 af 14. juli 2009 om gennemførelsesbestemmelser til Rådets forordning (EF) nr. 479/2008 for så vidt angår beskyttede oprindelsesbetegnelser og beskyttede geografiske betegnelser, traditionelle benævnelser og mærkning og præsentation af visse vinavlsprodukter (3) blev ansøgningen offentliggjort i Den Europæiske Unions Tidende
                   (4). Der blev ikke gjort indsigelser inden for to måneder efter offentliggørelsen.
            
         
               (3)
            
            
               Ansøgningen om beskyttelse af den traditionelle benævnelse »Cream« i forbindelse med amerikanske vine opfylder betingelserne i artikel 118u, stk. 1, i forordning (EF) nr. 1234/2007 og i artikel 31 og 35 i forordning (EF) nr. 607/2009. Ansøgningen om beskyttelse bør accepteres, og den traditionelle benævnelse »Cream« bør derfor indføres i den elektroniske database »E-Bacchus« for vin, der er produceret af medlemmerne af de to repræsentative erhvervsorganisationer, som indgav ansøgningen.
            
         
               (4)
            
            
               Artikel 30, stk. 2, i forordning (EF) nr. 607/2009 kræver, at Kommissionen offentliggør oplysninger om den repræsentative handelsorganisation og dens medlemmer. Disse oplysninger bør offentliggøres i den elektroniske database »E-Bacchus«.
            
         
               (5)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for Den Fælles Markedsordning for Landbrugsprodukter —
            
         VEDTAGET DENNE FORORDNING:
   Artikel 1
   Ansøgningen om beskyttelse af den traditionelle benævnelse »Cream« accepteres herved for amerikanske vinavlsprodukter i kategori »3. Hedvin« i bilag XIb til forordning (EF) nr. 1234/2007. Benævnelsen »Cream« indføres i den elektroniske database »E-Bacchus« som anført i bilaget til denne forordning.
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 8. august 2012.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 299 af 16.11.2007, s. 1.
   
      (2)  EUT L 87 af 24.3.2006, s. 1.
   
      (3)  EUT L 193 af 24.7.2009, s. 60.
   
      (4)  EUT C 276 af 13.10.2010, s. 6.
   
      BILAG
      
         Beskyttet traditionel benævnelse
      
      
                  —
               
               
                  Cream
               
            
         Sprog, jf. artikel 31, stk. 1, i forordning (EF) nr. 607/2009:
      
      
                  —
               
               
                  Engelsk
               
            
         Den eller de kategorier af vinavlsprodukter, der er omfattet af beskyttelsen (Bilag XIb til forordning (EF) nr. 1234/2007)
      
                  — 3.
               
               
                  Hedvin
               
            
         Liste over de pågældende beskyttede oprindelsesbetegnelser og beskyttede geografiske betegnelser
      
      
                  —
               
               
                  Oprindelsesbetegnelserne i bilag V til aftalen mellem Det Europæiske Fællesskab og Amerikas Forenede Stater om handel med vin
               
            
         Henvisning til gældende regler i medlemsstaten eller tredjelandet
      
      
                  —
               
               
                  
                     WineAmericas resolution om Wine Production Definitions for the European Community, der blev vedtaget den 24. marts 2009.
               
            
                  —
               
               
                  Beslutning vedtaget af California Wine Export Program den 7. maj 2009.
               
            
         Sammenfatning af definitionen eller betingelserne for anvendelse
      
      
                  —
               
               
                  »Cream« betegner en amerikansk form for sød vin tilsat alkohol. Vinen er bleggul til orangegul med en fyldig og sød smag og har typisk en vinøs til frugtagtig duft. Vinen kan dog bære præg af en omhyggelig lagring og have en udviklet karakter. Vinen kan være blandet af flere årgange og have en udpræget sød vinøs karakter. Lagringen kan finde sted i forskellige typer fade. Ved alkoholtilsætningen skal der anvendes druebrændevin.
               
            
         Oprindelseslandets eller -landenes navn
      
      
                  —
               
               
                  Amerikas Forenede Stater
               
            
         Listen over medlemmerne af den repræsentative handelsorganisation, som er etableret i tredjelandet, og som har ret til at bruge den beskyttede traditionelle benævnelse, er tilgængelig på:
      
      http://ec.europa.eu/agriculture/markets/wine/e-bacchus/